Rikunarita-ORG/Wikinium huggingface dataset:
# ಮೈಟಾಸಿಸ್

**ಮೈಟಾಸಿಸ್** ಎಂಬುದು ಒಂದುಬಗೆಯ ಜೀವಕೋಶ ವಿಭಜನೆ. ಇದು ಜೀವಕೋಶದ ಕಾಲಚಕ್ರದ ಒಂದು ಅಂಗ. ಮೂಲಕೋಶದಲ್ಲಿನ ಪ್ರತಿಯೊಂದು ವರ್ಣತಂತುವಿನ ಯಥಾರೂಪವೊಂದು ಸೃಷ್ಟಿಯಾಗುತ್ತದೆ. ಎರಡು ಕೇಂದ್ರಗಳು (ನ್ಯೂಕ್ಲಿಯಸ್) ಸೃಷ್ಟಿಯಾಗಿ ವರ್ಣತಂತುಗಳ ಮೂಲ ಮತ್ತು ಪ್ರತಿ ವಿವಿಧ ಕೇಂದ್ರಗಳನ್ನು ಸೇರುತ್ತವೆ. ಸಾಧಾರಣವಾಗಿ ಮೈಟಾಸಿಸ್ ಪ್ರಕ್ರಿಯೆಯ ನಂತರ ಸೈಟೋಕೈನೆಸಿಸ್ ಎಂಬ ಪ್ರಕ್ರಿಯೆ ನಡೆಯುತ್ತದೆ; ಇಲ್ಲಿ ಜೀವಕೋಶದ ಸೈಟೋಪ್ಲಾಸಮ್ ಮತ್ತಿತರ ಅಂಗಾಂಗಗಳು ಹಾಗೂ ಹೊರಕವಚವೂ ಇಬ್ಭಾಗವಾಗಿ ಎರಡು ಮರಿಕೋಶಗಳ ಜನನವಾಗುತ್ತದೆ. ಕೆಳಗಿರುವ ಚಿತ್ರದಲ್ಲಿ ಮೂಲಕೋಶದ ವರ್ಣತಂತುಗಳು ಮೈಟಾಸಿಸ್ ಮೂಲಕ ಹೇಗೆ ವಿಭಜಿತವಾಗುತ್ತವೆ ಎಂಬುದನ್ನು ತೋರಿಸಲಾಗಿದೆ.

ಮೈಟಾಸಿಸ್ ಜೀವಕೋಶ ವಿಭಜನೆ
## ಉದಾಹರಣೆ

ಈರುಳ್ಳಿಯಲ್ಲಿ ವಿವಿಧ ಜೀವಕೋಶಗಳು ಮೈಟಾಸಿಸ್ ವಿವಿಧ ಘಟ್ಟಗಳಲ್ಲಿ ಇರುವುದನ್ನು ಕೆಳಗಿನ ಚಿತ್ರ ತೋರಿಸುತ್ತದೆ. ಇಲ್ಲಿ **a** ಬಗೆಯ ಜೀವಕೋಶಗಳು ವಿಭಜನೆಯಾಗುತ್ತಿಲ್ಲ. **b** ಬಗೆಯ ಕೋಶಗಳಲ್ಲಿ ಕೇಂದ್ರವು ವಿಭಜನೆಯ ಮೊದಲ ಹಂತದಲ್ಲಿದೆ. **c** ಎಂಬ ಕೋಶಗಳಲ್ಲಿ ಕೇಂದ್ರ ವಿಭಜನೆ ಸಂಪೂರ್ಣಗೊಂಡಿದೆ. **e** ಎಂಬುದು ಈಗ ತಾನೇ ವಿಭಜನೆಯ ಪ್ರಕ್ರಿಯೆ ಮುಗಿಸಿದ ಮರಿಕೋಶಗಳು.

ಈರುಳ್ಳಿಯ ಜೀವಕೋಶಗಳಲ್ಲಿ ವಿಭಜನೆ
ಜೀವಿಗಳಲ್ಲಿ ಎರಡು ಮುಖ್ಯ ಬಗೆಗಳನ್ನು ಗುರುತಿಸಬಹುದು.

1. ಪ್ರೋಕಾರಿಯೋಟ್ಸ್ ಅಥವಾ ನ್ಯೂಕ್ಲಿಯಸ್ ಇಲ್ಲದ ಏಕಾಣುಜೀವಿಗಳು - ಇಂಥ ಜೀವಿಗಳಲ್ಲಿ ಒಂದೇ ಜೀವಕೋಶವಿರುತ್ತದೆ; ಈ ಜೀವಕೋಶದಲ್ಲಿ ಹೊರಕವಚವುಳ್ಳ ಕೇಂದ್ರ (ನ್ಯೂಕ್ಲಿಯಸ್) ಆಗಲೀ ಅಂಗಾಂಗಗಳಾಗಲೀ ಇರುವುದಿಲ್ಲ. ಉದಾ - ಬ್ಯಾಕ್ಟೀರಿಯಾ ಇಂಥ ಜೀವಿಗಳು ಇಬ್ಭಾಗವಾಗುವ ಮೂಲಕ (ಬೈನರಿ ಫಿಷನ್) ಮೂಲಕ ಪುನರುತ್ಪತ್ತಿ ಹೊಂದುತ್ತವೆ.
2. ಯೂಕಾರಿಯೋಟ್ಸ್ ಅಥವಾ ಪ್ರತ್ರಿ ಜೀವಕೋಶದಲ್ಲಿ ಕೇಂದ್ರ ಮತ್ತಿತರ ಅಂಗಾಂಗಗೆಲ್ಲಾ ಸರಿಯಾಗಿರುವ ಜೀವಿಗಳು - ಇಂಥ ಜೀವಿಗಳಲ್ಲಿ ಒಂದಕ್ಕಿಂತ ಹೆಚ್ಚು ಜೀವಕೋಶಗಳಿರುತ್ತವೆ ಮತ್ತು ಪ್ರತಿಯೊಂದು ಜೀವಕೋಶದಲ್ಲೂ ಒಂದು ನ್ಯೂಕ್ಲಿಯಸ್ ಅಥವಾ ಕೇಂದ್ರ ಹಾಗೂ ಸೈಟೋಪ್ಲಾಸಮ್ ಮತ್ತಿತರ ಅಂಗಾಂಗಗಳಿರುತ್ತವೆ. ಕೇಂದ್ರ, ಸೈಟೋಪ್ಲಾಸಮ್ ಮತ್ತು ಅಂಗಾಂಗಗಳು ಒಂದು ತೆಳ್ಳನೆಯ ರಕ್ಷಾಕವಚದ ಒಳಗೆ ಇರುತ್ತವೆ. ಮೈಟಾಸಿಸ್ ಪ್ರಕ್ರಿಯೆ ಕಂಡುಬರುವುದು ಈ ಜೀವಿಗಳಲ್ಲಿ ಮಾತ್ರ.

## ಕಂಡು ಹಿಡಿದವರು

ಆಟೋ ಬುಷ್ಲಿ ಎಂಬ ಜರ್ಮನ್ ಜೀವವಿಜ್ಞಾನಿ ಎಂಬುವನು ಮೈಟಾಸಿಸ್ ಪ್ರಕ್ರಿಯೆಯನ್ನು ಮೊದಲು ಗಮನಿಸಿದ ಎಂದು ನಂಬಲಾಗುತ್ತದೆ . ಮೈಟಾಸಿಸ್ ಎಂಬ ಹೆಸರನ್ನು ನೀಡಿದವನು ವಾಲ್ತರ್ ಫ್ಲೆಮಿಂಗ್ (೧೮೮೨).

## ಮಹತ್ವ

ಒಂದು ಜೀವಕೋಶವು ಎರಡಾದಾಗ ಎರಡೂ ಮರಿಕೋಶಗಳು ಮೂಲ ಕೋಶದ ವರ್ಣತಂತುಗಳ ತದ್ರೂಪನ್ನು ಹೊಂದಿರುತ್ತವೆ. ಇದರಿಂದಲೇ ಮೂಲಕೋಶವನ್ನು ಎರಡೂ ಮರಿಕೋಶಗಳು ಸಂಪೂರ್ಣವಾಗಿ ಹೋಲುತ್ತವೆ. ಮೂಲಕೋಶದಲ್ಲಿ ಇದ್ದಷ್ಟೇ ಸಂಖ್ಯೆಯಲ್ಲಿ ಮರಿಕೋಶಗಳಲ್ಲೂ ವರ್ಣತಂತುಗಳು ಇರುತ್ತವೆ. ಇದು ಮೈಟಾಸಿಸ್ ಮಹತ್ವ. ಮೈಟಾಸಿಸ್ ನಡೆಯುವುದು ಕೆಳಗಿನ ಸಂದರ್ಭಗಳಲ್ಲಿ:

* ಜೀವಿಯ ಬೆಳವಣಿಗೆ - ಪ್ರಜನನ ಕ್ರಿಯೆಯಲ್ಲಿ ಜೈಗೋಟ್ ಎಂಬ ಒಂದೇ ಕೋಶವಾಗಿದ್ದ ಒಂದು ಜೀವಿಯು ಮೈಟಾಸಿಸ್ ಮೂಲಕ ವಿಭಜನೆಯಾಗುತ್ತಾ ಬೆಳೆಯುತ್ತದೆ. ಮಗು ಬೆಳೆದು ದೊಡ್ಡ ಆಕಾರ ಪಡೆದುಕೊಳ್ಳುವುದು ಮೈಟಾಸಿಸ್ ಕಾರಣವೇ.
* ಹೊಸ ಜೀವಕೋಶಗಳ ಸೇರ್ಪಡೆ - ದೇಹದಲ್ಲಿರುವ ಜೀವಕೋಶಗಳಲ್ಲಿ ಪ್ರತಿದಿನ ಹಲವು ಸಾಯುತ್ತವೆ ಉದಾ. ಚರ್ಮದ ಜೀವಕೋಶಗಳು. ಇವುಗಳ ಬದಲು ಹೊಸ ಜೀವಕೋಶಗಳು ಮೈಟಾಸಿಸ್ ಮೂಲಕ ಸೇರ್ಪಡೆಯಾಗುತ್ತವೆ. ಇವು ಹಿಂದಿದ್ದ ಜೀವಕೋಶಗಳ ತದ್ರೂಪುಗಳು. ನಮ್ಮ ದೇಹದಲ್ಲಿರುವ ಕೆಂಪು ರಕ್ತಕಣಗಳು ಪ್ರತಿ ನಾಲ್ಕುತಿಂಗಳ ನಂತರ ಪುನರುತ್ಪತ್ತಿಯಾಗುತ್ತವೆ; ಇದಕ್ಕೂ ಮೈಟಾಸಿಸ್ ಪ್ರಕ್ರಿಯೆಯೇ ಮೂಲ.
* ಹೊಸ ಅಂಗಾಂಗಗಳ ಪುನರ್ಸೃಷ್ಟಿ - ಕೆಲವು ಜೀವಿಗಳು ತಮ್ಮ ಅಂಗಾಂಗಗಳು ಕಳೆದು ಹೋದಾಗ ಮತ್ತೆ ಸೃಷ್ಟಿಸಿಕೊಳ್ಳಬಲ್ಲವು, ಉದಾ. ನಕ್ಷತ್ರಮೀನು ತನ್ನ ಕತ್ತರಿಸಿ ಹೋದ ಭುಜಗಳನ್ನು ಮತ್ತೆ ಬೆಳೆಸಿಕೊಳ್ಳಬಲ್ಲದು. ಇದು ಮೈಟಾಸಿಸ್ ಮೂಲಕ ಸಾಧ್ಯ.
* ಅಲೈಂಗಿಕ ಪುನರುತ್ಪತ್ತಿ - ಹೈಡ್ರಾ ಎಂಬ ಜೀವಿ ತನ್ನ ತದ್ರೂಪವೇ ಆದ ಇನ್ನೊಂದು ಜೀವಿಯನ್ನು ಲೈಂಗಿಕ ಪ್ರಕ್ರಿಯೆ ಇಲ್ಲದೆ ಸೃಷ್ಟಿಸಬಲ್ಲದು. ಹೈಡ್ರಾದ ಹೊರಮೈಯಲ್ಲಿರುವ ಜೀವಕೋಶಗಳು ಮೈಟಾಸಿಸ್ ಮೂಲಕ ದ್ವಿಗುಣಗೊಳ್ಳಲು ಪ್ರಾರಂಭಿಸುತ್ತವೆ. ಆಗ ಒಂದು "ಮೊಗ್ಗು" ರೂಪಗೊಳ್ಳುತ್ತದೆ. ಈ ಮೊಗ್ಗು ಒಂದು ಸಂಪೂರ್ಣ ಹೈಡ್ರಾ ಜೀವಿಯಾಗಿ ಬೆಳೆದು ಮೂಲಜೀವಿಯಿಂದ ಪ್ರತ್ಯೇಕವಾಗುತ್ತದೆ. ಅನೇಕ ಸಸ್ಯಗಳಲ್ಲೂ ಈ ಬಗೆಯ ಅಲೈಂಗಿಕ ಪುನರುತ್ಪತ್ತಿ ಕಾಣಸಿಕ್ಕುತ್ತದೆ.

## ಇದನ್ನೂ ನೋಡಿ

* ಮಿಯಾಸಿಸ್
* ಜೀವ ವಿಕಾಸವಾದ

## ಉಲ್ಲೇಖಗಳು
# ಲಾಮಿಯೇಸಿ

| Mint family |
| --- |
|  |
| *Lamium purpureum* L. |
| Scientific classification  |
| ಸಾಮ್ರಾಜ್ಯ: | ಪ್ಲಾಂಟೇ |
| *ಏಕಮೂಲ ವರ್ಗ*: | ಹೂಬಿಡುವ ಸಸ್ಯ |
| *ಏಕಮೂಲ ವರ್ಗ*: | ಯೂಡಿಕಾಟ್‌ಗಳು |
| *ಏಕಮೂಲ ವರ್ಗ*: | ಆಸ್ಟರಿಡ್ಸ್ |
| ಗಣ: | ಲ್ಯಾಮಿಯೇಲ್ಸ್ |
| ಕುಟುಂಬ: | ಲ್ಯಾಮಿಯೇಸಿಯೇ Martinov |
| Type genus |
| *Lamium* L. |
| Genera |
|
See text |

*Lamium purpureum*, showing the bilaterally symmetrical flower
*Melissa officinalis*
## ಸಸ್ಯ-ಪರಿಚಯ

ಇದು ಸಣ್ಣ ಮೃದುವಾದ ಪರ್ಣ ಸಸಿಯಾಗಿದ್ದು, ಸಣ್ಣ ಮತ್ತು ಸುವಾಸನೀಯ ಎಲೆಗಳನ್ನು ಹೊಂದಿರುತ್ತದೆ. ಇದರ ಜನ್ಮ ಸ್ಥಳ ಭಾರತ. ಹೂಗಳು ಊದಾ ಬಣ್ಣವಿದ್ದು, ಸಿಹಿಯಾದ ಪರಿಮಳ ಮತ್ತು ಖಾರವಾಗಿರುಹುದರಿಂದ ಸಾಲಡ್ ಮತ್ತು ಮಾಂಸ ಭಕ್ಷ್ಯಗಳ ತಯಾರಿಕೆಯಲ್ಲಿ ಹೆಚ್ಚು ಬಳಸುತ್ತಾರೆ. ಇದ್ದನ್ನು ಮದ್ಯ ಮತ್ತು ಬೀಯರ್ ಪೇಯಗಳನ್ನು ಸುವಾಸನೆಗೊಳಿಸಲೂ ಉಪಯೋಗಿಸುತ್ತಾರೆ.

## ಔಷಧೀಯ ಗುಣಗಳು

ಮನೆಯ ಅಂಗಳದಲ್ಲಿ ಸುಲಭವಾಗಿ ಬೆಳೆಯಬಹುದಾದ ದಪ್ಪ ಎಲೆಯ ಈ ಎಳೆ ಸಸಿ ಸದಾ ಹಸಿರಾಗಿರುತ್ತದೆ. ಅಡಿಗೆಯಲ್ಲಿ ರುಚಿಯಾಗಿರುತ್ತದೆ. ಮೂತ್ರದಲ್ಲಿ ಕಲ್ಲಿನ ದೊಷವಿರುವವರಿಗೆ ಇದೊಂದು ವರದಾನ. ಮಕ್ಕಳಿಗೆ ಬರುವ ಸಾಮಾನ್ಯ ಕೆಮ್ಮನ್ನು ಪರಿಹರಿಸಲು ಎಲೆಯ ರಸಕ್ಕೆ ಜೇನು ಸೇರಿಸಿ ೧ ಚಮಚದಂತೆ ೨-೩ ಬಾರಿ ತೆಗೆದುಕೊಳ್ಳಬೇಕು.
ಮಕ್ಕಳಿಗೆ ಅಜೀರ್ಣದಿಂದ ಉಂಟಾಗುವ ಹೊಟ್ಟೆ ಉಬ್ಬರ ಮತ್ತು ನೋವಿಗೆ ಎಲೆರಸ ಮತ್ತು ಜೇನು ಸೇರಿಸಿ ಕೊಡಬೇಕು. ಪಿತ್ತದ ಗಂಧೆ ಬಂದಾಗ೩-೪ ಎಲೆಗಳನ್ನು ಉಪ್ಪಿನೊಂದಿಗೆ ತಿಂದು, ಎಲೆಗಳ ರಸವನ್ನು ಮೈಗೆ ಹಚ್ಚಿಕೊಂಡರೆ ಗಂಧೆ ನಿವಾರಣೆಯಾಗುತ್ತದೆ.

## ತಿಂಡಿ ತಿನಿಸುಗಳು

* ದೊಡ್ಡ ಪತ್ರೆ ತಂಬುಳಿ: ಸ್ವಲ್ಪ ಎಣ್ಣೆಯಲ್ಲಿ ಸೊಪ್ಪು ಮತ್ತು ಸ್ವಲ್ಪ ಜೀರಿಗೆಯನ್ನು ಹುರಿದು ಸ್ವಲ್ಪ ತೆಂಗಿನ ತುರಿಯೊಂದಿಗೆ ಅರೆದು ಉಪ್ಪುಹಾಕಿ ಗಟ್ಟಿಮಜ್ಜಿಗೆ ಅಥವಾ ಮೊಸರಿನಲ್ಲಿ ಬೆರೆಸಿ ಉಪಯೋಗ ಮಾಡಬಹುದು. ಬೇಕಿದಾರೆ ಒಗ್ಗರಣೆ ಹಾಕಿಕೊಳ್ಳಬಹುದು.
* ದೊಡ್ದ ಪತ್ರೆ ಚಟ್ನಿ:ಎಲೆಗಳನ್ನು ತೊಳೆದು ತುಪ್ಪದಲ್ಲಿ ಚೆನ್ನಾಗಿ ಬಾಡಿಸಬೇಕು ನಂತರ ಒನಮೆಣಸಿನಖಾಯಿ, ಒಣಕೊಬ್ಬರಿ, ಕಾಳುಮೆಣಸು, ರುಚಿಗೆ ತಕ್ಕಷ್ಟು ಉಪ್ಪು, ಹುಣಿಸೆ ಹಣ್ಣುಸೇರಿಸಿ ಗಟ್ಟಿಯಾಗಿ ಅರೆದು ಇಟ್ಟುಕೊಳ್ಳಬೇಕು. ಈ ಚಟ್ನಿಯ ಉಪಯೋಗದಿಂದ ಕೆಮ್ಮು ಮತ್ತು ಜ್ವರದಿಂದ ಉಂಟಾದ ಅರುಚಿ ನಿವಾರಣೆಯಾಗುತ್ತದೆ.
* ದೊಡ್ದ ಪತ್ರೆ ಬಜ್ಜಿ:ಇದರ ತಯಾರಿಕೆಗೆ ದೊಡ್ಡ ಪತ್ರೆ ಎಲೆ, ಕಡ್ಲೆಹಿಟ್ಟು, ಸ್ವಲ್ಪ ಅಕ್ಕಿ ಹಿಟ್ಟು, ಖಾರದಪುಡಿ, ಉಪ್ಪು ಮತ್ತು ಕರಿಯಲು ಎಣ್ಣೆ ಬೇಕು. ಎಲೆಗಳನ್ನು ತೊಳೆದು ತೇವ ಒರೆಸಬೇಕು.ಕಡ್ಲೆಹಿಟ್ಟು, ಅಕ್ಕಿಹಿಟ್ಟು, ಉಪ್ಪು, ಖಾರದಪುಡಿ, ಸ್ವಲ್ಪ ಕಾದ ಎಣ್ಣೆ ಸೆರಿಸಿ ನೀರಿನ್ಲ್ಲಿ ದೋಸೆ ಹಿಟ್ಟಿನ ಹದಕ್ಕೆ ಕಲಸಿ ಖಾದ ಎಣ್ಣೆಯಾಲ್ಲಿ ಕೆಂಪಗೆ ಕರಿಯಬೇಕು.

ಇವುಗಳಲ್ಲ್ದದೆ ಎಲೆಗಳ ರಸವನ್ನು ಸಕ್ಕರೆಯೊಂದಿಗೆ ಬೆರೆಸಿ ತೆಗೆದುಕೊಂಡರೆ ವಾತಹರವೆನ್ನಿಸುತ್ತದೆ. ಇದಕ್ಕೆ ಮತ್ತು ಬರಿಸುವ ಗುಣವಿದ್ದರೂ 'ಡಿಸ್ಸೆಪ್ಸಿಯಾಗೆ' ಬಳಸುತ್ತಾರೆ. ಬೇರೂರಿಂದ ಕೆಮ್ಮು ಮತ್ತು ಆಸ್ತಮಾ ತೊಂದರೆಗಳಿಗೆ ಇದರ ಕಷಾಯ ಪ್ರಯೋಜನಕಾರಿ.

## ಉಲ್ಲೇಖಗಳು
# ಗೇಲಾರ್ಡಿಯ

ಗೇಲಾರ್ಡಿಯ
ಆಸ್ಟರೇಸೀ (ಕಂಪಾಸಿಟೀ) ಕುಟುಂಬಕ್ಕೆ ಸೇರಿದ ಒಂದು ಅಲಂಕಾರ ಸಸ್ಯ. ಬಲು ಸುಂದರವಾದ ಹೂ ಬಿಡುವ ಈ ಸಸ್ಯವನ್ನು ಕುಂಡಸಸ್ಯ, ಅಂಚುಸಸ್ಯ, ಮಡಿಸಸ್ಯವಾಗಿ ಬಳಸುತ್ತಾರೆ. ಹೂಗಳಿಗೆ ಉದ್ದವಾದ ತೊಟ್ಟು ಇರುವುದರಿಂದ ಹೂದಾನಿಗಳಲ್ಲಿಟ್ಟು ಗೃಹಾಲಂಕರಣಗಳಲ್ಲಿ ಬಳಸುವುದೂ ಉಂಟು. ಗೇಲಾರ್ಡಿಯದ ಮೂಲಸ್ಥಾನ ಅಮೆರಿಕ. ಇದರಲ್ಲಿ ಸುಮಾರು 20 ಪ್ರಭೇದಗಳು ಇವೆ. ಇವುಗಳಲ್ಲಿ ಆಂಬ್ಲಿಯೋಡಾನ್, ಪಲ್ಚೆಲ ಮತ್ತು ಅರಿಸ್ಟೇಟ ಎಂಬವು ಅತಿಮುಖ್ಯವಾದುವು. ಇವುಗಳಲ್ಲಿ ಕೆಲವು ಏಕವಾರ್ಷಿಕ ಮೂಲಿಕೆಗಳಾದರೆ ಇನ್ನು ಕೆಲವು ಬಹುವಾರ್ಷಿಕಗಳು. ಗೇಲಾರ್ಡಿಯದ ಎಲೆಗಳಿಗೆ ಒರಟು ಮೈಯೂ ದಂತಿತ ಅಂಚೂ ಉಂಟು. ಇವುಗಳ ಜೋಡಣೆ ಪರ್ಯಾಯ ಮಾದರಿಯದು. ಹೂಗಳು ಬಲುಸೊಗಸಾದ ಮತ್ತು ಆಕರ್ಷಕವಾದ ಚಂಡು ಮಂಜರಿ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಇವುಗಳ ಬಣ್ಣ ಕಿತ್ತಳೆ, ಕಡುಗೆಂಪು, ಊದಾ, ಹಳದಿ ಮುಂತಾಗಿ ವೈವಿಧ್ಯಮಯ. ಅಲ್ಲದೆ ಹೂಗೊಂಚಲಿನ ಕದಿರುಪುಷ್ಪಕಗಳು ಒಂದು ಬಣ್ಣದವಾದರೆ ಬಿಂಬಪುಷ್ಪಕಗಳು ಇನ್ನೊಂದು ಬಣ್ಣದವಾಗಿದ್ದು ಹೂವಿನ ಚೆಲುವನ್ನು ಹೆಚ್ಚಿಸುತ್ತವೆ. ಹೂಗಳು ಬಹುಕಾಲ ಬಾಡದೆ ಇರುತ್ತವಾದ್ದರಿಂದ ಗೇಲಾರ್ಡಿಯ ಬಲು ಜನಪ್ರಿಯವಾಗಿದೆ.

ಗೇಲಾರ್ಡಿಯ ಗಿಡಗಳನ್ನು ವರ್ಷದ ಯಾವ ಕಾಲದಲ್ಲಾದರೂ ಬೆಳೆಸಬಹುದು. ಇವನ್ನು ಬೀಜಗಳ ಮೂಲಕ ವೃದ್ಧಿಸುವುದೇ ರೂಢಿಯಲ್ಲಿರುವ ಕ್ರಮ. ಬಹುವಾರ್ಷಿಕ ಬಗೆಗಳನ್ನು ಬೇರಿನ ತುಂಡುಗಳಿಂದಲೂ ವೃದ್ಧಿಸಬಹುದು. ಮೊದಲು ಒಟ್ಲು ಪಾತಿಯಲ್ಲಿ ಬೀಜ ಬಿತ್ತಿ, ಸಸಿಗಳನ್ನು ಬೆಳೆಸಿ, ಒಂದು ತಿಂಗಳ ಅನಂತರ ಸಸಿಗಳನ್ನು ಅಪೇಕ್ಷಿತ ಸ್ಥಳಗಳಲ್ಲಿ ನಾಟಿ ಮಾಡಬೇಕು. ಆಗಿಂದಾಗ್ಗೆ ಸೂಕ್ತ ಪರಿಮಾಣಗಳಲ್ಲಿ ಕೊಟ್ಟಿಗೆ ಗೊಬ್ಬರ, ಎಲೆಗೊಬ್ಬರ, ಅಮೋನಿಯಂ ಸಲ್ಫೇಟುಗಳನ್ನು ಹಾಕುತ್ತ ಆರೈಕೆ ಮಾಡಬೇಕು. ನಾಟಿ ಮಾಡಿದ 3-4 ತಿಂಗಳ ಬಳಿಕ ಗಿಡಗಳು ಹೂಬಿಡತೊಡಗುತ್ತವೆ.
# ಬರ್ಲಿನ್

| ಬರ್ಲಿನ್ |
| --- |
|  |
| FlagSeal |
| ಯುರೋಪಿಯನ್ ಒಕ್ಕೂಟ ಮತ್ತು ಜರ್ಮನಿ ಭೂಪಟದಲ್ಲಿ ಬರ್ಲಿನ್ |
| ದೇಶ |  ಜರ್ಮನಿ |
| ರಾಜ್ಯ | ಬರ್ಲಿನ್ |
| ಸರ್ಕಾರ |
|  • ಮೇಯರ್ | ಕ್ಲಾಸ್ ವೊವೇರೀಟ್ |
| ವಿಸ್ತಾರ |
|  • City | ೮೯೧.೮೨ km2 (೩೪೪.೩೩ sq mi) |
| Elevation | ೧೧೫ m (೩೭೭ ft) |
| ಜನಸಂಖ್ಯೆ (೨೦೦೮-೦೭-೩೧) |
|  • City | ೩೪,೨೪,೭೬೪ |
|  • Urban | ೩೭,೦೦,೦೦೦ |
|  • Metro | ೫೦,೦೦,೦೦೦ |
|   |  |
| ಸಮಯದ ವಲಯ |
| ಜಾಲತಾಣ | berlin.de / 3D Berlin |

**ಬರ್ಲಿನ್** ಜರ್ಮನಿ ದೇಶದ ರಾಜಧಾನಿ ಮತ್ತು ಅದರ ೧೬ ರಾಜ್ಯಗಳಲ್ಲಿ ಒಂದು. ೩.೪ ದಶಲಕ್ಷ ಜನಸಂಖ್ಯೆಯಿರುವ ಈ ನಗರ ದೇಶದ ೨ನೆಯ ದೊಡ್ಡ ನಗರವಾಗಿದೆ. ಇದು ಯುರೋಪಿಯನ್ ಒಕ್ಕೂಟದ ೨ನೆಯ ಅತಿಹೆಚ್ಚು ಜನಸಂಖ್ಯೆಯುಳ್ಳ ನಗರವಾಗಿದೆ. ಇದು ಜರ್ಮನಿಯ ಉತ್ತರಪೂರ್ವ ಭಾಗದಲ್ಲಿ ಸ್ಥಿತವಾಗಿದೆ.

* ಬರ್ಲಿನ್ - Berlin
*
*
*
*
*
*
*
*
*

## ಉಲ್ಲೇಖಗಳು

## ಹೊರಗಿನ ಸಂಪರ್ಕಗಳು

* ಬರ್ಲಿನ್ ನಗರದ ಅಧಿಕೃತ ಅಂತರಜಾಲ ತಾಣ Archived 2008-02-13 ವೇಬ್ಯಾಕ್ ಮೆಷಿನ್ ನಲ್ಲಿ.
* ಬರ್ಲಿನ್ ಪ್ರವಾಸ ಮಾಹಿತಿ Archived 2010-09-18 ವೇಬ್ಯಾಕ್ ಮೆಷಿನ್ ನಲ್ಲಿ.
* ವಿಕಿಟ್ರಾವೆಲ್‌ನಲ್ಲಿ ಬರ್ಲಿನ್
# ಯು.ಆರ್.ಎಲ್

**ಯು.ಆರ್.ಎಲ್**(URL) ಎಂದರೆ **ಯೂನಿಫಾರ್ಮ್ ರೀಸೋರ್ಸ್ ಲೊಕೇಟರ್**.
ಇದು ಯೂನಿಫಾರ್ಮ್ ರೀಸೋರ್ಸ್ ಐಡೆಂಟಿಫೈಯರಿನ ಒಂದು ರೂಪ.
ಇದನ್ನು ಕನ್ನಡದಲ್ಲಿ *ಏಕರೂಪದ ಸಂಪನ್ಮೂಲ ಸ್ಥಳದರ್ಶಕ* ಅಥವಾ *ಅನನ್ಯ ಸಂಪನ್ಮೂಲ ಸೂಚಿ* ಎಂದು ಅರ್ಥೈಸಬಹುದು.
ಯು.ಆರ್.ಎಲ್ ಅನ್ನು ಸಂಪನ್ಮೂಲಗಳು ಎಲ್ಲಿವೆ ಎಂದು ಕಂಡುಹಿಡಿಯಲು(locatiion) ಉಪಯೋಗಿಸಲಾಗುವುದಲ್ಲದೇ, ಆ ಸಂಪನ್ಮೂಲವನ್ನು ಪಡೆಯುವ ರೀತಿಯನ್ನು(protocal) ತಿಳಿಯಲು ಉಪಯೋಗಿಸಲಾಗುತ್ತದೆ.
ಅಂತರ್ಜಾಲದಲ್ಲಿ ಯು.ಆರ್.ಎಲ್ ಉಪಯೋಗವನ್ನು ಬಹಳವಾಗಿ ಕಾಣಬಹುದು.
ಉದಾಹರಣೆ: ** - ಇದು **ಕನ್ನಡ ವಿಕಿಪೀಡಿಯ** ಎಂಬ ಅಂತರ್ಜಾಲದಲ್ಲಿನ ಒಂದು ಸಂಪನ್ಮೂಲವನ್ನು ಭೂಮಿಯ ಯಾವುದೇ ಭಾಗದಿಂದ ಅಂತರ್ಜಾಲಕ್ಕೆ ಸಂಬಂಧಹೊಂದಿದ ಗಣಕಯಂತ್ರದ ಮೂಲಕ ಪಡೆಯಲು ಉಪಯೋಗಿಸಬಹುದಾದ ಒಂದು ಯು.ಆರ್.ಎಲ್. ಇದರಲ್ಲಿನ **kn.wikipedia.org** ಎಂಬುದು ಸಂಪನ್ಮೂಲದ ಜಾಗವನ್ನು ತಿಳಿಸಿದರೆ, **http** ಎಂಬುದು ಯಾವ ಕ್ರಮವನ್ನು ಅನುಸರಿಸಿ ಸಂಪನ್ಮೂಲವನ್ನು ಪಡೆಯಬೇಕೆಂದು ತಿಳಿಸುತ್ತದೆ. ಇದನ್ನು ಪ್ರೋಟೋಕಾಲ್ ಎನ್ನುವರು.
**://** ಇದನ್ನು ಪ್ರೋಟೋಕಾಲ್ ಮತ್ತು ಸಂಪನ್ಮೂಲದ ಜಾಗವನ್ನು ಬೇರ್ಪಡಿಸಲು ಉಪಯೋಗಿಸುವ ಸಾಧನವನ್ನಾಗಿ ಉಪಯೋಗಿಸಲಾಗುತ್ತದೆ (delimeter).
ಮತ್ತಷ್ಟು ಯು.ಆರ್.ಎಲ್ ಉದಾಹರಣೆಗಳು

*
* ftp://example.ftp.com
*
# ಭರವಸೆ

**ಭರವಸೆ**ಯು ಒಬ್ಬರ ಜೀವನದಲ್ಲಿನ ಅಥವಾ ಸಾಮಾನ್ಯವಾಗಿ ವಿಶ್ವದಲ್ಲಿನ ಘಟನೆಗಳು ಮತ್ತು ಸಂದರ್ಭಗಳಿಗೆ ಸಂಬಂಧಿಸಿದಂತೆ ಸಕಾರಾತ್ಮಕ ಫಲಿತಾಂಶಗಳ ನಿರೀಕ್ಷೆಯನ್ನು ಆಧರಿಸಿದ ಒಂದು ಆಶಾವಾದಿ ಮಾನಸಿಕ ಸ್ಥಿತಿ. ಇದರ ವಿರುದ್ಧಾರ್ಥಕ ಪದಗಳಲ್ಲಿ ವಿಷಣ್ಣತೆ, ಆಶಾರಹಿತತೆ ಮತ್ತು ಹತಾಶೆ ಸೇರಿವೆ.

ಬಿಕ್ಕಟ್ಟು ಭಯ ಹುಟ್ಟಿಸುವಂತೆ ಕಾಣಿಸಿಕೊಂಡಾಗ ಭರವಸೆಯು ಸ್ವತಂತ್ರ ಮತ್ತು ಸಮರ್ಥವಾಗುತ್ತದೆ, ಮತ್ತು ನಮ್ಮನ್ನು ಹೊಸ ಸೃಜನಾತ್ಮಕ ಸಂಭಾವ್ಯತೆಗಳಿಗೆ ತೆರೆದಿಡುತ್ತದೆ ಎಂದು ಮನಃಶಾಸ್ತ್ರದ ಪ್ರಾಧ್ಯಾಪಕಿ ಫ಼್ರೆಡ್ರಿಕ್‍ಸನ್ ವಾದಿಸುತ್ತಾರೆ. ಭಾರಿ ಅಗತ್ಯದೊಂದಿಗೆ ಅಸಾಮಾನ್ಯವಾಗಿ ವಿಶಾಲ ವ್ಯಾಪ್ತಿಯ ವಿಚಾರಗಳು, ಜೊತೆಗೆ ಒಬ್ಬರ ವ್ಯಕ್ತಿತ್ವದ ನಾಲ್ಕು ವಿಭಿನ್ನ ಕ್ಷೇತ್ರಗಳಾದ ಅರಿವು ಸಂಬಂಧಿ, ಮನೋವೈಜ್ಞಾನಿಕ, ಸಾಮಾಜಿಕ, ಅಥವಾ ಭೌತಿಕ ದೃಷ್ಟಿಕೋನದಿಂದ ಸೆಳೆಯಲ್ಪಟ್ಟ ಸಂತೋಷ ಮತ್ತು ಹರ್ಷ, ಧೈರ್ಯ, ಮತ್ತು ಸಬಲೀಕರಣದಂತಹ ಸಕಾರಾತ್ಮಕ ಭಾವನೆಗಳು ಬರುತ್ತವೆ ಎಂದೂ ಇವರು ವಾದಿಸುತ್ತಾರೆ. ಆಶಾಭರಿತ ಜನರು ಕಾರ್ಯನಿರ್ವಹಿಸಬಲ್ಲ ಸಣ್ಣ ಬಿಣಿಗೆಯಂತೆ ಇರುತ್ತಾರೆ, ಏಕೆಂದರೆ "ನಾನು ಮಾಡಬಲ್ಲೆ ಎಂದು ಭಾವಿಸುತ್ತೇನೆ, ನಾನು ಮಾಡಬಲ್ಲೆ ಎಂದು ಭಾವಿಸುತ್ತೇನೆ" ಎಂದು ಅವರು ತಮಗೆ ತಾವೇ ಹೇಳಿಕೊಳ್ಳುತ್ತಿರುತ್ತಾರೆ. ಅಂತಹ ಸಕಾರಾತ್ಮಕ ಯೋಚನೆಯು ಮುಗ್ಧ ಹುಸಿ ಭರವಸೆಯ ಬದಲಾಗಿ ವಾಸ್ತವಿಕ ಆಶಾವಾದದ ಭಾವವನ್ನು ಆಧರಿಸಿದಾಗ ಫಲ ಕೊಡುತ್ತದೆ.

ಮನಃಶಾಸ್ತ್ರಜ್ಞ ಸ್ನೈಡರ್ ಭರವಸೆಯನ್ನು ಗುರಿಯ ಉಪಸ್ಥಿತಿಗೆ ಜೊತೆಗೆ ಆ ಗುರಿಯನ್ನು ಸಾಧಿಸಲು ಇರುವ ದೃಢಸಂಕಲ್ಪದ ಯೋಜನೆಗೆ ಸಂಬಂಧಿಸಿದರು. ಅದೇ ರೀತಿ ಆ್ಯಡ್ಲರ್ ಅವರು ಮಾನವ ಮನಃಶಾಸ್ತ್ರದಲ್ಲಿ ಗುರಿ ಅನ್ವೇಷಣೆಯ ಕೇಂದ್ರೀಯತೆಗಾಗಿ ವಾದಿಸಿದ್ದರು, ಜೊತೆಗೆ ಬ್ಲಾಚ್‍ನಂತಹ ತಾತ್ವಿಕ ಮಾನವಶಾಸ್ತ್ರಜ್ಞರು ಕೂಡ. ಸ್ನೈಡರ್ ಅವರು ಭರವಸೆ ಮತ್ತು ಮಾನಸಿಕ ಇಚ್ಛಾಶಕ್ತಿ ನಡುವಿನ ಸಂಬಂಧದ ಮೇಲೆ, ಜೊತೆಗೆ ಗುರಿಗಳ ವಾಸ್ತವಿಕ ಗ್ರಹಿಕೆಯ ಅಗತ್ಯದ ಮೇಲೆಯೂ ಒತ್ತನ್ನು ಕೊಟ್ಟರು, ಮತ್ತು ಭರವಸೆ ಹಾಗೂ ಆಶಾವಾದದ ನಡುವಿನ ವ್ಯತ್ಯಾಸವೆಂದರೆ ಭರವಸೆಯು ಸುಧಾರಿತ ಭವಿಷ್ಯಕ್ಕಾಗಿ ವ್ಯಾವಹಾರಿಕ ಮಾರ್ಗಗಳನ್ನು ಒಳಗೊಂಡಿರುತ್ತದೆ ಎಂದು ವಾದಿಸಿದರು. ನಿಕಟ ಕುಟುಂಬದೊಳಗೆ ನಿಯಂತ್ರಣವು ವಿಫಲವಾದಾಗ ಒಂದು ಮಗುವಿನ ಸಮಾಜವಿರೋಧಿ ವರ್ತನೆಯು ವಿಶಾಲ ಸಮಾಜದಿಂದ ನಿರ್ವಹಣೆಗಾಗಿ ಅರಿವಿಲ್ಲದ ಭರವಸೆಯನ್ನು ವ್ಯಕ್ತಮಾಡುತ್ತದೆ ಎಂದು ವಿನಿಕಾಟ್ ನೋಡಿದರು.

ಭರವಸೆಗೆ ಜನರಿಗೆ ಬೇಗನೆ ಮತ್ತು ಸುಲಭವಾಗಿ ಚೇತರಿಸಿಕೊಳ್ಳಲು ನೆರವಾಗುವ ಸಾಮರ್ಥ್ಯವಿದೆ. ಭರವಸೆಯನ್ನು ಕಾಪಾಡಿಕೊಳ್ಳುವ ವ್ಯಕ್ತಿಗಳು, ವಿಶೇಷವಾಗಿ ಕಾಯಿಲೆಯೊಂದಿಗೆ ಹೋರಾಡುತ್ತಿರುವಾಗ, ಚೇತರಿಕೆಯ ತಮ್ಮ ಸಾಧ್ಯತೆಗಳನ್ನು ಗಣನೀಯವಾಗಿ ಹೆಚ್ಚಿಸಿಕೊಳ್ಳುತ್ತಾರೆ. ಇದು ಮಹತ್ವದ್ದಾಗಿದೆ ಏಕೆಂದರೆ ದೀರ್ಘಕಾಲಿಕ, ದೈಹಿಕ, ಅಥವಾ ಮಾನಸಿಕ ಕಾಯಿಲೆಯಿರುವ ಅಸಂಖ್ಯಾತ ಜನರು ತಮ್ಮ ಸ್ಥಿತಿಯು ಸ್ಥಿರವಾಗಿದೆ ಮತ್ತು ತಮ್ಮ ಚೇತರಿಕೆಯ ಅಲ್ಪ ಸಾಧ್ಯತೆಯಿದೆ ಎಂದು ನಂಬುತ್ತಾರೆ.

## ಉಲ್ಲೇಖಗಳು
# ೧೯೬೭

## ಪ್ರಮುಖ ಘಟನೆಗಳು

* ಜ್ಞಾನಪೀಠ - ಊಮಾಶ೦ಕರ ಜೊಷಿ (ಗುಜರಾತಿ), ಡಾ. ಕು. ವೆ೦ ಪುಟ್ಟಪ್ಪ(ಕನ್ನಡ)
* ಮಹಾಜನ್ ಆಯೋಗ

## ಜನನ

* ಮೇ ೧೫ - ಮಾಧುರಿ ದೀಕ್ಷಿತ್, ಭಾರತೀಯ ಚಿತ್ರನಟಿ

## ಮರಣ

* ಜೂನ್ ೧೦ - ಸ್ಪೆನ್ಸರ್ ಟ್ರೇಸಿ, ಅಮೇರಿಕಾದ ನಟ (ಜ. ೧೯೦೦)